N-of-1 試驗

試驗係臨床試驗一種。

做法

N-of-1 試驗特徵係：
做喺一位病人身上；
一位病人交替噉進入「接受療法」同「接受安慰劑」嘅階段，或者交替噉進入「接受療法 A」同「接受療法 B」嘅階段；
想像研究員家陣想研究隻新藥係咪有助舒緩高血壓。佢可以搵位受試者返嚟，要佢交替噉進入「食緊隻新藥」同「食緊安慰劑」嘅階段，每個階段一個月咁長；跟住研究者比較位病人「食緊隻新藥」期間嘅血壓同埋「食緊安慰劑」期間嘅血壓；如果佢發現位病人食隻新藥期間嘅血壓明顯比較接近正常水平，噉佢就有理由話隻新藥係掂嘅。

好處
N-of-1 試驗畀好多專家覺得係有助將醫療「個人化」－簡化講，人之間有個體差異，想像 x 咁多劑量嘅藥，一個人食咗可能會完全好返嗮，但另一個人食咗可能會因為劑量大得滯而唔舒服；N-of-1 試驗畀人覺得可以攞嚟將每位病人睇做一件獨立嘅個案，從而達致「按病人調節一隻療法嘅使用」。

實驗
時間序列
受試內設計

文獻
Perdices, M., & Tate, R. L. (2009). Single-subject designs as a tool for evidence-based clinical practice: Are they unrecognised and undervalued?. Neuropsychological rehabilitation, 19(6), 904-927.
Shaffer, J. A., Kronish, I. M., Falzon, L., Cheung, Y. K., & Davidson, K. W. (2018). N-of-1 randomized intervention trials in health psychology: a systematic review and methodology critique. Annals of Behavioral Medicine, 52(9), 731-742.

攷

拎
Introduction to N-of-1 Trials: Indications and Barriers (Chapter 1). 

醫學
實驗